ທ່ານໂອບາມາ ກ່າວປາໄສ ຕໍ່ກອງປະຊຸມ ສະມາຄົມ ຮິສແປນິກ
ຜູ້ມີສິດປ່ອນບັດ ທີ່ປາກພາສາ ສະເປນ ເປັນກະແຈສຳຄັນ ໃນການເລືອກຕັ້ງ ປະທານາທິບໍດີສະຫະລັດ.
ປະທານາທິບໍດີສະຫະລັດທ່ານບາຣັກ ໂອບາມາ ແລະຜູ້ທ້າທາຍຈາກພັກຣີພັບບລີກັນທ່ານ Mitt Romney ຕ່າງກໍພວມຫາທາງເກ້ຍກ່ອມເອົາສຽງສະໜັບສະໜຸນ ຈາກຜູ້ມີສິດບ່ອນ ບັດທີ່ປາກພາສາສະເປນ ຫຼືຮິສແປນິກ ດ້ວຍການກ່າວຄຳປາໄສ ຕິດຕໍ່ກັນໃນໄລຍະສອງມື້ ຜ່ານມາ ຕໍ່ກອງປະຊຸມຂອງສະມາຄົມພວກທີ່ປາກພາສາສະເປນ ຢູ່ທີ່ລັດຟລໍຣິດາ ທ່ານໂອບາມາໄດ້ຮ້ອງຮຽນຕໍ່ສະມາຄົມແຫ່ງຊາດຂອງພວກເຈົ້າໜ້າທີ່ເຊື້ອສາຍຮິສແປນິກ ທີ່ໄດ້ຖືກເລືອກແລະແຕ່ງຕັ້ງໃຫ້ເຂົ້າຮັບໜ້າທີ່ໃນລັດຖະບານ ໃນມື້ວັນສຸກວານນີ້ ນຶ່ງມື້ຫຼັງ ຈາກທ່ານ Romney ໄດ້ພະຍາຍາມຊອກຫາສຽງສະໜັບສະໜຸນຈາກສະມາຄົມດັ່ງກ່າວ ການໄດ້ຮັບຄະແນນສຽງຂອງຜູ້ມີສິດປ່ອນບັດຫຼາຍຂຶ້ນ ຈາກປະຊາຄົມຮິສແປນິກ ໃນສະ ຫະລັດນັ້ນອາດມີຄວາມສຳຄັນຕໍ່ບຸກຄົນທັງສອງກ່ອນໜ້າການເລືອກຕັ້ງປະທານາທິບໍດີ ຊຶ່ງຈະມີຂຶ້ນໃນເດືອນພະຈິກ ພວກທີ່ປາກພາສາສະເປນປະກອບເປັນ 16% ຂອງພົນລະເມືອງສະຫະລັດ ການສຳຫຼວດ ສຳມະໂນຄົວປີ 2010 ແຈ້ງໃຫ້ຊາບວ່າ ພວກທີ່ປາກພາສາສະເປນໃນສະຫະລັດ ໄດ້ເພີ່ມຂຶ້ນ 43% ຈາກເມື່ອນຶ່ງທົດສະວັດກ່ອນ 4 ເທົ່າຂອງອັດຕາການເຕີບໂຕໂດຍສະເລ່ຍຂອງສະຫະ ລັດ ທ່ານ Mark Hugo Lopez ຮອງຜູ້ອຳນວຍການສູນກາງ Pew ຮິສແປນິກ ກ່າວຕໍ່ວີໂອເອ ວ່າ ການຂະຫຍາຍຕົວຂອງປະຊາຊົນ ທີ່ປາກພາສາສະເປນ ພວມເຮັດໃຫ້ສະພາບການທາງ ດ້ານການເມືອງໃນສະຫະລັດປ່ຽນແປງໄປ ທ່ານໂອບາມາໄດ້ຮັບຄະແນນສຽງສະໜັບສະໜຸນ 67% ຈາກພວກທີ່ປາກພາສາສະເປນໃນ ການເລືອກຕັ້ງປີ 2008 ແຕ່ແນວໃດກໍຕາມ ທ່ານນາງ Audrey Singer ນັກວິເຄາະ ຈາກສະຖາບັນ Brookings ກ່າວຕໍ່ວີໂອເອວ່າ ຜູ້ມີສິດປ່ອນບັດທີ່ປາກພາສາສະເປນຈຳນວນນຶ່ງບໍ່ພໍໃຈກັບການດຳເນີນ ຄວາມພະຍາຍາມຂອງປະທານາທິບໍດີ ເພື່ອປະຕິບັດຕາມຄຳໝັ້ນສັນຍາທີ່ທ່ານໄດ້ໃຫ້ໄວ້ນັ້ນ ທັງທ່ານໂອບາມາ ແລະທ່ານ Romney ຕ່າງກໍໄດ້ກ່າວຢໍ້າເຖິງ ທ່າທີຂອງພວກທ່ານກ່ຽວ ກັບການປະຕິຮູບ ເລື່ອງຄົນເຂົ້າເມືອງ ໃນລະຫວ່າງການກ່າວຄຳປາໄສຕໍ່ສະມາຄົມພວກທີ່ ປາກພາສາສະເປນທີ່ລັດຟລໍຣິດາ ໃນມື້ວັນສຸກວານນີ້ ປະທານາທິບໍດີໂອບາມາເວົ້າວ່າ ສະຫະລັດຈຳເປັນຕ້ອງໄດ້ທຳການປະ ຕິຮູບໃນຂອບເຂດທີ່ກວ້າງຂວາງກ່ຽວກັບເລື່ອງຄົນເຂົ້າເມືອງ ທ່ານໄດ້ເວົ້າເຖິງການອອກ ດຳລັດເມື່ອນຶ່ງສັບປະດາຜ່ານມາ ທີ່ຈະອະນຸຍາດໃຫ້ພວກຄົນເຂົ້າເມືອງບໍ່ມີເອກກະສານທີ່ ຖືກພໍ່ແມ່ພາເຂົ້າມາ ໃນສະຫະລັດແຕ່ອາຍຸຍັງນ້ອຍ ຢູ່ໃນປະເທດນີ້ຕໍ່ໄປໄດ້ ເພື່ອສຶກສາຮໍ່າ ຮຽນແລະເຮັດວຽກເຮັດການ ໃນມື້ວັນພະຫັດຜ່ານມານີ້ ທ່ານ Romney ໄດ້ຖະແຫຼງຕໍ່ສະມາຄົມດັ່ງກ່າວນີ້ວ່າ ທ່ານຈະ ແກ້ໄຂບັນຫາຄົນເຂົ້າເມືອງຜິດກົດໝາຍດ້ວຍວິທີການແບບນຸ້ມນວນແຕ່ເດັດຂາດ ນອກ ນັ້ນທ່ານຍັງເວົ້າວ່າ ບັນດາຄອບຄົວທີ່ປາກເວົ້າພາສາສະເປນ ໄດ້ສູນເສຍລາຍໄດ້ພາຍໃຕ້ ການນຳພາຂອງທ່ານໂອບາມາ ການສຳຫຼວດສຳມະໂນຄົວປີ 2010 ສະແດງໃຫ້ເຫັນວ່າ ຫຼາຍກວ່າເຄິ່ງຂອງພວກທີ່ປາກ ພາສາສະເປນ 32 ລ້ານຄົນໃນສະຫະລັດແມ່ນອາໄສຢູ່ທີ່ລັດຟລໍຣິດາ ເທັກຊັສ ແລະແຄລີ ຟໍເນຍ